wickkiey/tamil-wikipedia-markdown huggingface dataset:
# பிரேமகீர்த்தி டி அல்விஸ்


**பிரேமகீர்த்தி டி அல்விஸ்** என அழைக்கப்படும் **சமரவீர முதலிகே டொன் பிரேமகீர்த்தி டி அல்விஸ்** (*Samaraweera Mudalige Don Premakeerthi de Alwis*, 3 சூன் 1947 – 31 சூலை 1989) இலங்கை வானொலி, தொலைக்காட்சி ஒலிபரப்பாளரும், பாடலாசிரியரும் ஆவார். இவர் 1987-89 ஜேவிபி புரட்சியின் போது படுகொலை செய்யப்பட்டார்.  

## வாழ்க்கைக் குறிப்பு
டி அல்விஸ் கொழும்பில் 1947 சூன் 3 இல் பிறந்தவர். இவரது தந்தை மருதானையில் இரயில்வே பணியாளராக இருந்தவர். மருதானை மாளிகாகந்தை மகா வித்தியாலயத்திலும் பின்னர் ஆனந்தா கல்லூரியிலும் கல்வி கற்றார். பாடசாலை செய்தி இதழான *தம்ம ஜெயந்தி* பத்திரிகையின் இணையாசிரியராக இருந்தார்.  

## பணி
பிரேமகீர்த்தி தவச குழுமத்தின் *விசித்துர* இதழில் 1966 இல் இணைந்து சிறப்புக் கட்டுரைகள் எழுதினார். H1967 திசம்பர் 17 இல் இலங்கை வானொலியில் பகுதிநேஎர அறிவிப்பாளராக இணைந்தார். 1989 சூலை 31 இரவு 8:30 மணியளவில் கொழும்பு ஓமகமையில் உள்ள இவரது வீட்டுக்கு வந்த ஆயுததாரிகள், அவரை வெளியே வருமாறு அறிவுறுத்தினர். பிரேமகீர்த்தி பின் கதவால் வெளியேற முற்படும்போது, பின் வளவில் காத்திருந்த மேலும் பல ஆயுததாரிகள்,  

2014 சூலையில், இலங்கை ஒலிபரப்புக் கூட்டுத்தாபனத்திற்குச் செல்லும் சாலை ஒன்றுக்கு இவரது பெயரால் 'பிரேமகீர்த்தி டி அல்விஸ் மாவத்தை' எனப் பெயர் சூட்டப்பட்டது.
# பாண்டியன் கல்

**பாண்டியன் கல்** (*Pandiyan Kallu*) என்பது இந்தியாவின் கேரள மாநிலத்தின், காசர்கோடு மாவட்டத்தில் *திருகநாட் கோயிலில்* இருந்து இரண்டு கி.மீ. தொலைவில் கடலில் உள்ள ஒரு பெரிய பாறை ஆகும். இந்தப் பாறை சாகச நீச்சல் வீர்ர்களுக்கு சவாலான ஒரு இடமாகும்.  

இங்கு நிலவும் ஒரு நாட்டார் கதையின் படி இந்தப் பாறை பாண்டிய மன்னனின் கப்பல் என்றும், திருகநாட் கோயிலை தாக்கிய இந்த கப்பல் கல்லாக மாறியது என்று சொல்லப்படுகிறது. இதனாலேயே இது பாண்டியன் கல்லு என்று அழைக்கப்படுகிறது.
# வியாகுல அன்னை தேவாலயம், காசர்கோடு


**பேலா தேவாலயம்** அல்லது **வியாகுல அன்னை தேவாலயம்** ( **Bela Church**, also *Our Lady of Sorrows Church*) என்பது தென்னிந்தியாவின் கேரள மாநிலத்தின் காசர்கோடு மாவட்டத்தில் உள்ள ஒரு ரோமன் கத்தோலிக்க தேவாலயம் ஆகும். இது &nbsp; காசர்கோடுக்கு வடக்கே 15 கி.மீ. தொலைவிலும்,  
மங்களூரிலிருந்து 50 கி.மீ. தொலைவிலும் உள்ளது.  

இந்த தேவாலயம் 1890 ஆம் ஆண்டில் கட்டப்பட்டது, இதுவே மாவட்டத்தின் பழமையான தேவாலயமாகும். மங்களூர் மறைமாவட்டத்தின் கீழ் உள்ள இந்த கோதிக் மறுமலர்ச்சி கட்டடக்கலை கொண்ட ரோமன் கத்தோலிக்க தேவாலயம் அண்மையில் தன் நூற்றாண்டு விழாவைக் கொண்டாடியதுடன், புதுப்பிக்கப்பட்டும் வருகிறது.  

## ஆதாரங்கள் மற்றும் வெளிப்புற இணைப்புகள்
# மாப்பிள்ளை பல்லவராயர்

**மாப்பிள்ளை பல்லவராயர்** என்பவர் புதுக்கோட்டை சமஸ்தானத்தில் தலைமை மேலாளராக 1807 ஆம் ஆண்டிலிருந்து 1814 ஆம் ஆண்டு வரை பதவியில் இருந்தார். இவர் புதுக்கோட்டை அரசர் இராயரகுநாத தொண்டைமான் அவர்களின் ஒரே மகளான இராசகுமாரி பெருந்தேவி அம்மாள் ஆய் சாகிப் அவர்களை திருமணம் செய்திருந்தார்.  

இவர் இறந்ததும், இவரது மனைவி இராசகுமாரி பெருந்தேவி அம்மாள் ஆய் சாகிப் அவர்கள், தனது கணவரின் தம்பியான ரங்கன் பல்லவராயரை வாரிசாக தத்தெடுத்துக்கொண்டார். 1829 ல் தொண்டைமான் மன்னரின் உத்தரவின் பேரில் ரங்கன் பல்லவராயர் அவர்கள், இலுப்பூர் வட்டம் சுந்தரப்பட்டியில் ஒரு அணை கட்டியுள்ளார்.
# நூர் மகால், பகவல்பூர்


**நூர் மகால்** *(Noor Mahal )* என்பது பாக்கித்தானிலுள்ள பஞ்சாப் மாநிலத்தில் உள்ள பகவல்பூரில் உள்ள பாக்கித்தான் இராணுவத்திற்கு சொந்தமான அரண்மனை ஆகும். 1872 ஆம் ஆண்டில் இது நவீனத்துவமாக இத்தாலிய நியோகிளாசிக்கல் பாணியில் கட்டப்பட்டது. பிரிட்டிசு இராச்சியத்தின் போது பகவல்பூர் சுதேச அரசின் நவாப்களுக்கு சொந்தமாக இருந்தது.  

## வரலாறு

இதன் கட்டுமானம் குறித்து பல்வேறு கதைகள் உள்ளன. ஒரு புராணத்தின் படி, நவாப் நான்காம் அட்னான் அப்பாசி தனது மனைவிக்காக இந்த அரண்மனையை எழுப்பியதாகவும், அவள் சாரளத்தின் வழியே பார்க்கும்போது அருகிலுள்ள கல்லறையைப் பார்க்க நேர்ந்ததாகவும் என்வே அவள் இதில் ஒரு இரவு மட்டுமே தங்கியதாகவும் அதனால் அவன் ஆட்சியின் போது அரண்மனை பயன்படுத்தப்படாமல் இருந்தது.  

விளம்பரம் இல்லாததால் நூர் மகால் பகவல்பூரின் மறைக்கப்பட்ட ரத்தினங்களில் ஒன்றாகும். அரண்மனை பொதுமக்களுக்கு திறக்கப்பட்டுள்ளது. இது தற்போது பாக்கித்தான் இராணுவத்தின் வசம் உள்ளது. இது மாநில தர்பார் மற்றும் வெளிநாட்டு பிரதிநிதிகளுடன் சந்திப்புகளை நடத்துவதற்கு ஒரு மாநில விருந்தினர் மாளிகையாகவும் பயன்படுத்தப்படுகிறது.  

## கட்டிடக்கலை

மாநில பொறியியலாளராக இருந்த திரு. ஹீனன் என்ற ஆங்கிலேயர் இந்த கட்டிடத்தை வடிவமைத்தார். நூர் அரண்மனைக்கு அடித்தளம் 1872 இல் போடப்பட்டது. ஒரு நல்ல சகுனமாக அதன் வரைபடமும் நாணயங்களும் அதன் அஸ்திவாரத்தில் புதைக்கப்பட்டன. அரண்மனையின் பெரும்பாலான பொருட்கள் மற்றும் தளவாடங்கள் இங்கிலாந்து மற்றும் இத்தாலியில் இருந்து இறக்குமதி செய்யப்பட்டன. அரண்மனையின் கட்டுமானம் 1875 ஆம் ஆண்டில் ரூ. 1.2 மில்லியன் ஆகும். 1862 ஆம் ஆண்டில் இந்திய ரூபாய் நாணயத்தில் 11.66 கிராம் என்ற வெள்ளியின் அளவைக் கருத்தில் கொண்டால், 2016 ஆம் ஆண்டில் இந்த தொகை சுமார் 8.1 மில்லியன் அமெரிக்க டாலர்களாக வரும். நூர் அரண்மனை கொண்டது. இது அடித்தளத்தில் 14, 6 வராண்டாக்கள் மற்றும் 5 குவிமாடங்கள் உட்பட 32 அறைகளைக் கொண்டுள்ளது.  

இந்த வடிவமைப்பு கொரிந்திய மற்றும் இஸ்லாமிய கட்டிடக்கலைகளின் அம்சங்களை உள்ளடக்கியது. துணைக் கான்டினென்டல் பாணியுடன். கொரிந்திய தொடுதல் நெடுவரிசைகள், கந்தணி, பெடிமென்ட்ஸ் மற்றும் தர்பார் அறையின் மேல் பகுதி ஆகியவற்றில் தெரியும். இஸ்லாமிய பாணி ஐந்து குவிமாடங்களில் தெளிவாகத் தெரிகிறது. ஐந்தாவது நவாப் முகம்மது பகவல்கான் 1906 ஆம் ஆண்டில் அரண்மனைக்குள் ஒரு மசூதியை ரூ. 20,000 செலவில் எழுப்பினான். இதன் வடிவமைப்பு லாகூரின் அட்சீசன் கல்லூரியின் மசூதியை அடிப்படையாகக் கொண்டது .  

1956 ஆம் ஆண்டில், பகவல்பூர் மாநிலம் பாக்கித்தானில் இணைக்கப்பட்டபோது, அந்தக் கட்டிடம் மத விவகாரங்கள் துறையால் கையகப்படுத்தப்பட்டது. இந்த அரண்மனை 1971 இல் இராணுவத்திற்கு குத்தகைக்கு விடப்பட்டது. 1997 ஆம் ஆண்டில் இராணுவம் இதை 119 மில்லியன் தொகைக்கு வாங்கியது.  

இந்த கட்டிடம் செப்டம்பர் 2001 இல் பாக்கித்தானின் தொல்பொருள் துறையால் "பாதுகாக்கப்பட்ட நினைவுச்சின்னமாக" அறிவிக்கப்பட்டது. இது இப்போது பொது பார்வையாளர்கள், மாணவர்கள் பயணங்கள் மற்றும் பிற ஆர்வமுள்ள நபர்களுக்கு திறக்கப்பட்டுள்ளது.  

## பார்க்க வேண்டிய விஷயங்கள்
அரண்மனையில் நிறைய பழைய விஷயங்கள் உள்ளன. இதில் பல நவாப்கள் பயன்படுத்திய பொருட்கள் உள்ளன. பல பழைய வாள்கள், பழைய நாணயத்தாள்கள் மற்றும் நாணயங்கள், அந்த காலத்தில் செய்யப்பட்ட பழைய சட்டங்கள், நவாப்கள் விளையாடப் பயன்படுத்திய பழைய பியானோ, நவாப்கள் பயன்படுத்திய பழைய தளவாடங்கள் போன்றவை உள்ளன. இதில் ஒரு நீண்ட சுவர் உள்ளது. அதில் நவாப்களின் கற்பனை படங்கள் உள்ளன. ஒரே ஒரு படம் மட்டுமே உண்மையானது. மற்ற அனைத்தும் கற்பனையானவை. மகாலை அடுத்து ஒரு சிறைச்சாலையும் உள்ளது.  

## புகைப்படங்கள்
# நூர்மகால்



**நூர்மகால்** *(NurMahal )* என்பது இந்திய மாநிலமான பஞ்சாபில் உள்ள ஜலந்தர் மாவட்டத்தில் உள்ள ஒரு நகரம் மற்றும் நகராட்சி மன்றமாகும். இது பஞ்சாபில் உள்ள லோகியன் காச்-நகோதர் - லூதியானா நகரத்திற்கு அருகில் அமைந்துள்ள ஒரு சிறிய நகரமாகும். இந்த நகரம் அருகிலுள்ள நகரங்களான பில்லௌர் மற்றும் நகோதருடன் இரயில் பாதைகளில் செல்லும் சாலை வழியாக இணைக்கப்பட்டுள்ளது. நூர்மகால் நகோதரில் இருந்து 13 கி.மீ தொலைவிலும், ஜலந்தரில் இருந்து 33 கி.மீ தொலைவிலும் அமைந்துள்ளது. பல கிராமங்கள் நூர்மகாலுக்கு அருகில் உள்ளன.  

## வரலாறு
கோட் கக்லூர் என்று அழைக்கப்படும் ஒரு பழங்கால நகரம் அமைந்திருந்த இடத்தில் நூர்மகால் கட்டப்பட்டது. இந்தப்பகுதியில் கிடைத்த செங்கற்களும் மண்ணின் அடியில் காணப்பட்ட பல நாணயங்களும் இதை நிரூபிக்கின்றன. அறியப்படாத காரணத்திற்காக பண்டைய நகரம் 1300 ஆம் ஆண்டில் கைவிடப்பட்டது அல்லது அழிக்கப்பட்டது என்று நம்பப்படுகிறது. பின்னர்மகாராஜா ஜசா சிங் அலுவாலியா இந்த நகரத்தை தனது கட்டுப்பாட்டிற்குள் கொண்டுவந்தார்.  

முகலாய பேரரசர் ஜஹாங்கிரின் (1605-1627) மனைவி நூர் சகானின் பெயரால் நூர் மகால் பெயரிடப்பட்டது. அவர் இங்கு வளர்க்கப்பட்டார். மேலும் அவரது குழந்தைப் பருவத்தை இங்கே கழித்ததாக கருதப்படுகிறது. கிழக்கிந்திய நிறுவனம் கட்டுப்பாட்டைப் பெறுவதற்கு முன்பு இந்த நகரம் தல்வான் ராஜ்புத் மற்றும் அலுவாலியா சீக்கியர்களின் ஆட்சியின் கீழ் இருந்து வந்தது.  

## செராய் நூர் மகால்
நூர் மகாலில் சுற்றுலா ஆர்வத்தின் முக்கிய அம்சம் நூர் சகான் கட்டிய முகலாய செராய் ஆகும் . இது கீழைக் கட்டிடக்கலைக்கு ஒரு சிறந்த எடுத்துக்காட்டாகத் திகழ்கிறது. இந்த வரலாற்று நினைவுச்சின்னம் தொல்பொருள் துறையால் கவனிக்கப்படுகிறது.செராயின் முழு அமைப்பும் 140 அறைகளைக் கொண்ட நாற்கர வடிவத்தில் உள்ளது. இது கட்டமைப்பின் நான்கு பக்கங்களிலும் பரவியுள்ளது.  

செராய் நூர் மகாலை அடைய சிறந்த வழி, அருகிலுள்ள இரயில் நிலையமான நகோதர் சந்திக்குச் செல்வதுதான். இந்த சந்திக்கு வடக்கு இரயில்வே சேவை செய்கிறது. நூர் மகால் தனது சொந்த ரயில் நிலையத்தையும் ஒரு பெரிய தானிய சந்தையையும் கொண்டுள்ளது. இது பில்லௌர் - லோகியன் காச் பாதையில் அமைந்துள்ளது.  

## புள்ளிவிவரங்கள்
2001 மக்கள் தொகைக் கணக்கெடுப்புப்படி, நூர் மகாலின் மக்கள் தொகை 12,630 என்ற அளவில் இருந்தது. ஆண்கள் 53 சதவீதமும் மற்றும் பெண்கள் 47 சதவீத ஆகும். நூர் மகாலின் சராசரி கல்வியறிவு விகிதம் 71 சதவீதமாகும். இது தேசிய சராசரியான 59.5 சதவீதத்தைவிட அதிகமாக உள்ளது: ஆண் கல்வியறிவு 73 சதவீதமும், பெண் கல்வியறிவு 68 சதவீதமுமாகும். நூர் மகாலில், 13 சதவீத மக்கள் 6 வயதுக்குட்பட்டவர்கள்.
# போசடிகும்பே

**போசடிகும்பே** (*Posadigumpe*) என்பது தென்னிந்தியாவின், கேரளத்தின், காசர்கோடு மாடத்தில், மஞ்சேஸ்வரம் வட்டதில் உள்ள 600 மீட்டர் உயர மலைப்பகுதியாகும்.  

## சுற்றுலா
போசாடிகும்பேயானது காசராகோடுக்கு வடகிழக்கே 30 கி.மீ தொலைவில் உள்ள பேயர் கிராமத்திற்கு அருகில் அமைந்துள்ளது. கடல் மட்டத்திலிருந்து 487.68 மீட்டர் உயரத்தில் உள்ள மலைப்பகுதியில் அமைந்துள்ள ஒரு சுற்றுலா பகுதியாகவும், சுற்றுலா விடுதிகள் கொண்ட பகுதியாகவும் உள்ளது. மலை உச்சியில் இருந்து அரபிக் கடல், மங்களூர், குதுரேமுக் போன்றவற்றைக் காணலாம். இந்த இடத்தை தேசிய நெடுஞ்சாலை 17 இருந்து பாண்டியோடு அல்லது உப்பாலா வழியாக எளிதில் அணுகலாம்.  

## மொழிகள்
இந்த இடமானது அடிப்படையில் பல் மொழி பகுதியாகும். இங்கே துளு முக்கிய மொழி என்றாலும் மக்கள் துளு, மராத்தி, கன்னடம் போன்ற மொழிகளை பேசுகிறார்கள்  

## நிர்வாகம்
இந்த கிராமமானது மஞ்சேஸ்வரம் சட்டமன்றத் தொகுதியின் ஒரு பகுதியாகவும், காசர்கோடு மக்களவைத் தொகுதிக்கு உடபட்டும் உள்ளது.
# பங்கஜ் ஆசுவால்

**பங்கஜ் ஆசுவால்** *(Pankaj Oswal)* இவர் ஓர் இந்தியத் தொழிலதிபராவார். *இவர் பர்ரப் ஹோல்டிங்ஸ் லிமிடெட்* என்ற நிறுவனத்தின் தலைவரும் நிர்வாக இயக்குநருமாக இருந்தார். இது ஆத்திரேலியாவின் பெர்த்தை தளமாகக் கொண்ட நிறுவனமாகவும், உலகின் மிகப்பெரிய திரவ அமோனியா உற்பத்தி நிறுவனங்களிலும் ஒன்றாகும். ஆசுவாலுக்கு 3 பில்லியன் அமெரிக்க டாலருக்கும் அதிகமான சொத்து உள்ளது.  

## தனிப்பட்ட வாழ்க்கை
பங்கஜ் இந்தியாவில் வளர்ந்து மணிப்பால் தொழில்நுட்பக் கழகத்தில் படித்தார். பட்டம் பெற்ற பிறகு, இவர் தனது தந்தையின் பல நிறுவனங்களில் பணியாற்றினார். இவர் ராதிகா என்பவரை மணந்தார். இத்தம்பதியருக்கு இரண்டு மகள்கள் உள்ளனர்.  

## சர்ச்சை
தனியார் ஜெட் விமானங்கள், படகுகள், சொகுசு கார்கள் மற்றும் பெர்த்தில் உள்ள சுவான் ஆற்றில் ஒரு 'தாஜ்மகால்' கட்டியமைத்தல் ஆகியவற்றுக்கு நிதியளிப்பதற்காக பர்ரப் ஹோல்டிங்சிடமிருந்து 150 மில்லியன் டாலர் மோசடி செய்ததாக பங்கஜ் மற்றும் இவரது மனைவி மீது குற்றம் சாட்டப்பட்டது. அனைத்து வழக்குகளும் 2016 இல் இவர்களுக்கு சாதகமான முடிவாக வந்தன.  

2016 ஆகத்தில், பங்கஜ் மற்றும் ராதிகா ஆசுவால் ஆகியோர் தங்கள் பர்ரப் உர வணிகம் தொடர்பாக ஏஎன்இசட் வங்கிக்கு எதிரான வழக்கைத் தீர்த்துக் கொண்டனர்.  

தாங்கள் இந்தியவைச் சேர்ந்தவர்கள் என்ற காரணத்தால் ஏஎன்இசட் ஊழியர்கள் தங்களிடம் முறைகேடாக நடந்து கொண்டதாக ஆசுவால்கள் குற்றம் சாட்டியிருந்தனர். ஏஎன்இசட்டின் முன்னாள் தலைமை அதிகாரி கிறிஸ் பேஜ் தன்னை உடலால துன்பப்படுத்தியதாகவும் தங்கள் பங்குகளை விற்க கையெழுத்திடுமாறும் கட்டாயப்படுத்தினார் என்றும் ஆசுவால் குற்றம் சாட்டினார். இது இவர்களின் பங்குகளை கட்டாயமாக விற்க வழிவகுத்தது.
# மோதிலால் ஆசுவால்


**மோதிலால் ஆசுவால்** *(Motilal Oswal)* இவர் ஓர் இந்தியத் தொழிலதிபராவார். ராஜஸ்தானில் சமணக் குடும்பத்தில் பிறந்தார். இவர் 1987 ஆம் ஆண்டில் ராம்தியோ அகர்வாலுடன் இணைந்து நிறுவிய மோதிலால் ஆசுவால் நிதி நிறுவனத்தின் தலைவர் மற்றும் நிர்வாக இயக்குநராக இருக்கிறார்.  

## விருதுகள்
1995 - 1999 இலிருந்து 5 வருட காலத்திற்கு நாட்டில் அதிக வருமான வரி செலுத்துபவர்களில் ஒருவராக இருந்தற்காக இவருக்கு இந்திய அரசு "இராட்டிரிய சம்மன் பத்ரா" என்ற விருதினை வழங்கியது.  

இந்திய பட்டய கணக்காளர் நிறுவனம் இவருக்கு "நிதிச் சேவைகளில் சிறந்த வணிக சாதனையாளர்" என்ற விருதை வழங்கியது. புதுதில்லியின் பொருளாதார ஆய்வுகள் நிறுவனம் நாட்டின் தொழில்துறை வளர்ச்சியில் ஆற்றியதற்காக "உத்யோக் ரத்தன் விருது" இவருக்கு வழங்கியது.  

*பிராங்க்சைசிங் வேர்ல்ட்* என்ற இதழ் வழங்கிய *"தி ஹால் ஆஃப் ஃபேம் ஃபார் எக்ஸலன்ஸ் ஃபார் பிராங்க்சைசிங்*" இல் இவருக்கு ஒரு பதவியும் வழங்கப்பட்டுள்ளது. அரிமா சங்கத்தின் மூலம் இவர் "அர்த்தசாத்திரத்தின் வெற்றியாளர்" என்றும், இந்திய பட்டய கணக்காளர் நிறுவனத்தின் மூலம் "நிதிச் சேவைகளில் சிறந்த வணிக சாதனையாளர்" விருதையும் பெற்றார். ஜீ வணிக நிறுவனம் ஏற்பாடு செய்த 'இந்தியாவின் சிறந்த சந்தை ஆய்வாளர் விருதுகள் 2009' என்ற நிகழ்ச்சியில் இவருக்கு "இந்திய மூலதன சந்தைக்கு சிறப்பு பங்களிப்பு" விருது வழங்கப்பட்டது.  

## சாதனைகள்
1995 - 1999 இலிருந்து 5 வருட காலத்திற்கு நாட்டில் அதிக வருமான வரி செலுத்துபவர்களில் ஒருவராக இருந்தற்காக இவருக்கு இந்திய அரசு "இராட்டிரிய சம்மன் பத்ரா" என்ற விருதினை வழங்கியது  

## அறங்காவலர்
இவர் பல்வேறு சமூக அமைப்புகளுடன் தொடர்பிலிருக்கிறார். இவர் சமண சர்வதேச வர்த்தக அமைப்பின் தலைவராகவும், ராஜஸ்தான் வித்யார்த்தி கிரிகாவின் "அகர்வால்-ஆசுவால் சத்ரவாக்களின்" அறங்காவலராகவும் உள்ளார்.  

## படைப்பு
*தி எசன்ஸ் ஆஃப் பிசினஸ் & மேனேஜ்மென்ட் மற்றும் தி எசன்ஸ் ஆஃப் லைஃப்* என்ற இரண்டு நூல்களை இவர் எழுதியுள்ளார்.
# மூன்று நுழைவாயில்கள்


அகமதாபாத் நிறுவப்பட்ட உடனேயே முதலாம் அகமத் ஷா அவர்களால் இது கட்டப்பட்டு 1415 இல் நிறைவடைந்தது.  

### மராத்தா கல்வெட்டு

மராட்டிய ஆளுநர் சிம்னாஜி ரகுநாத் 1812 அக்டோபர் 10 அன்று தேதியிடப்பட்டு தேவநாகரி எழுத்தில் ஒரு கல்வெட்டை பொறித்துள்ளார். இதில் தந்தையின் சொத்துக்களில் ஒரு மகளானவர் தனது பங்கை எந்தவித இடையூறும் இல்லாமல் பெறவேண்டும் எனவும், மேலும், இது பகவான் விஸ்வநாத்தின் கட்டளை என்றும், இதை மீறினால், இந்துக்கள் மகாதேவருக்குகு பதிலளிக்க வேண்டும், முஸ்லிம்கள் அல்லாவுக்கு அல்லது ரசூலுக்கு விளக்க வேண்டும் என்று இந்துக்களுக்கும் முஸ்லிம்களுக்கும் ஆணையிட்டுளார்.  

; புராணக்கதை  

பல ஆண்டுகளுக்கு முன்பு, செல்வத்தின் தெய்வமான லட்சுமி, இரவில் நகரத்தை விட்டு வெளியேற பத்ரா கோட்டையின் வாயிலுக்கு வந்தார். காவலாளி குவாஜா சித்திக் கொத்தவால் அவரைத் தடுத்தார். மன்னர் அகமது ஷாவிடமிருந்து அனுமதி பெறும் வரை கோட்டையை விட்டு வெளியேற வேண்டாம் என்று கேட்டுக்கொண்டார். லட்சுமியை நகரத்திலேயே வைத்திருக்க மன்னனிடம் சென்று தலையை துண்டித்துக் கொண்டார். இதனால் நகரத்தின் செழிப்பு ஏற்பட்டது.  

பத்ரா வாயில் அருகே சித்திக் கொத்தவாலுக்கு அர்ப்பணிக்கப்பட்ட ஒரு கல்லறையும், லட்சுமியைக் குறிக்கும் காளிக்கு ஒரு கோயிலும் உள்ளது. இதன் ஒரு பகுதியில் விளக்கு ஒன்று ஒரு முஸ்லீம் குடும்பத்தால் அர்ப்பணிக்கப்பட்டு அறுநூறு ஆண்டுகளுக்கும் மேலாக எரிகிறது.  

## புகைப்படங்கள்
# ஆனந்தேசுவரர் கோயில்

**ஆனந்தேசுவரர் கோயில்** (*Anantheshwara Temple*) என்பது கேரளத்தின், காசர்கோடு மாவட்டதில் மஞ்சேஸ்வரத்தில் உள்ள ஒரு புகழ்பெற்ற சிவன் கோயில் ஆகும். இருந்த கோயிலானது காசர்கோடு நகரில் இருந்து 48 கி.மீ. தொலைவில், கர்நாடக மாநில எல்லைப்பகுதியை ஒட்டி அமைந்துள்ளது. இந்தக் கோயிலை நிறுவியவர் கௌட பிராமணப் பிரிவைச் சேர்ந்த ரங்கசர்மா என்று கூறப்படுகிறது.  

## வரலாறு
கோவாவின் குகஸ்தலியில் சங்கமாலா காட்டில் சுயம்புவாக தோன்றிய இந்த ஆனந்தேசுவரரை ரங்க சர்மா என்பவர் கண்டெடுத்ததாக கருதப்படுகிறது. இந்த சுயம்பு மூர்த்தியே கருவறையில் உள்ளவர் எனப்படுகிறது. இக்கோயிலானது பரந்த தளத்தில் அமைக்கப்பட்டுள்ளது. செப்புத் தகடுகள் வேய்ந்த கூரை, சுருள் வடிவ மரச்சுவர்கள் அனைத்தும் மலபார் ரகம் ஆகும்.  

பல பழங்கால கோயில்களைப் போலவே இந்த கோயிலும் மனிர்களாலும், இயற்கையாலும் அழிவுக்ககு ஆளாகியது. 1677 ஆம் ஆண்டில், ஏற்பட்ட ஒரு சூறாவளியால் கோயிலின் சில பகுதிகளை அழிவுற்றது. இக்கோயில் 1755 ஆம் ஆண்டில் கண்ணூரின் ஆட்சியாளரான முகம்மது அலியால் கொள்ளையடிக்கப்பட்டது. சிறிது காலத்திலேயே மராட்டிய கடற்கொள்ளையனான அங்கிராவாலும் கொள்ளையடிக்கப்பட்டது. இந்த கோயில் கடைசியாக கி.பி. 1799 - 1804 காலக்கட்டதில் புதுப்பிக்கப்பட்டது. காசி மத் சமஸ்தானத்தின் அப்போதைய பீட்டாதிபதியான எச். எச். ஸ்ரீமத் விபுதேந்திர தீர்த்த சுவாமிகள் கோயிலை மறுநிர்மானம் செய்வதற்கும், புதிதாக பத்ர நரசிம்மரை நிறுவுவதற்கும் முன்முயற்சி எடுத்தார்.  

## கோயில் அமைப்பு
கருவறை கருவறை இரண்டு பகுதிகளைக் கொண்டுள்ளது. ஒன்றை பக்தர்களால் காண இயலும். மற்றொன்று பலிபீடத்தின் (சிம்ஹாசனா) பின்னால் மறைந்திருக்கிறது.  

கோவிலின் முதன்மைத் தெய்வம் ஆனந்தேசுவரர் எனப்படும் சிவன். இவர் சுயம்புலிங்கமாவார். மேலும் இக்கோயிலில் நாகரூபி சுப்பிரமணியரின் இரண்டு சிலைகள் உள்ளன. ஒன்று பழமையானது இன்னொன்று அண்மையில் நிறுவப்பட்டது. மேலும் இங்கு பத்ரநரசிம்மர் மையத்தில் நின்றிருக்க ஸ்ரீதேவி பூதேவி ஆகியோர் உடன் உள்ளனர். இதுமட்டுமல்லாது விட்டலர், வேதவயாசர், லக்ஷ்மிநரசிம்மர், கேசவார், கிருஷ்ணா, கரலனரசிம்மர் போன்றோரின் சிலைகளும் உள்ளன. உட்சவ நரசிம்மரின் உட்சவமூர்த்தி உட்பட பல சிலைகள் ஓரளவு காணப்படுகின்றன. இவை வரைபடத்தில் குறிக்கப்பட்டுள்ளன.  

## போக்குவரத்து
மஞ்சேஸ்வரம் ஊரானது மங்களூருக்கு தெற்கே 17 கிலோமீட்டர் தொலைவில் கொச்சின் - மங்களூர் தொடருந்து பாதையில் அமைந்துள்ளது. இந்த கோயில் தொடருந்து நிலையத்திலிருந்து ஒரு கிலோமீட்டர் தொலைவில் உள்ளது. இது தேசிய நெடுஞ்சாலை எண் 66 இல் மங்களூருக்கு தெற்கே சுமார் 23 கிலோமீட்டர் தொலைவில் உள்ளது. அருகிலுள்ள வானூர்தி நிலையம் மங்களூர் வானூர்தி நிலையம் ஆகும்.
# மெர்நெப்தா



**மெர்நெப்தா** (**Merneptah** or **Merenptah**) (ஆட்சிக் காலம்: கிமு 1213 – கிமு 1203) புது எகிப்து இராச்சியத்தை ஆண்ட பத்தொன்பதாம் வம்சத்தின் நான்காம் பார்வோன் ஆவார். இவர் புது எகிப்திய இராச்சியதை கிமு 1213 முதல் கிமு 1203 வரை 10 ஆண்டுகள் ஆண்டார்.இவர் இரண்டாம் ராமேசேசின் 13-வது குழந்தை ஆவார். இவரது அரியணைப் பெயர் பா-ரெ-மெரி-நெத்ஜெரு (*Ba-en-re Mery-netjeru*) ஆகும். பண்டைய எகிப்திய மொழியில் இதன் பொருள் எகிப்தியக் கடவுள் இராவின் ஆன்மா மற்றும் கடவுள்களால் ஆசிர்வதிக்கப்பட்டவன் எனப்பொருளாகும். இவருக்குப் பின் எகிப்தை ஆட்சி செய்தவர் இவரது மகன் இரண்டாம் சேத்தி ஆவார்.  

## பார்வோன்களின் அணிவகுப்பு

3 ஏப்ரல் 2021 அன்று எகிப்திய அருங்காட்சியகத்திலிருந்த 18 பார்வோன்கள் மற்றும் 4 அரசிகளின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு அழகிய வண்டிகளில் ஏற்றி, அணிவகுப்பாக எடுத்துச் செல்லும் போது பார்வோன் மெர்நெப்தாவின் மம்மியும் எடுத்துச் செல்லப்பட்டது.  
கடவுளை வழிபடுதல்]]  

## இதனையும் காண்க
- காதேஷ் (சிரியா)
- பண்டைய எகிப்திய அரசமரபுகள்
- எகிப்திய மன்னர்கள்
# மகாலிங்கேசுவரர் கோயில், அடூர்

**மகாலிங்கேசுவரர் கோயில்** (*Mahalingeshwara Temple*) என்பது கேரளத்தின், காசர்கோடு மாவட்டதில் அடூர் என்ற ஊரில் உள்ள ஒரு பழமையான சிவன் கோயில் ஆகும். இருந்த கோயிலானது காசர்கோடு நகரில் இருந்து 45 கி.மீ. தொலைவில், பயசுவினி ஆற்றின் தென் கரையில் பசுமையான சூழலில் அமைந்துள்ளது.  

## வரலாறு
இந்தக் கோயிலானது மிகப் பழமையானது என்பதற்கு சான்றாக கல்வெட்டுகள் உள்ளன. இங்கு கன்னட வரிவடிவத்தில் எழுதப்பட்ட கி.பி. 745-755 ஆண்டைய சமுசுகிருத கல்வெட்டானது சாளுக்கிய மன்னனான இரண்டாம் கீர்த்திவர்மனை புகழ்வதாக உள்ளது.  

## விழாக்கள்
மகர சங்கரம் என்பது இங்கு நடைபெறும் ஒரு முக்கியமான விழா ஆகும். அடூர் கோயிலில் துவங்கும் இந்த திருவிழா ஆற்றில் புனித நீராடி பந்தி விருந்துடன் முடிவடைகிறது. இது கும்பாபிசேகம் என்று அழைக்கபடுகிறது.  

## போக்குவரத்து
அருகில் உள்ள தொடருந்து நிலையமான அடூர் தொடருந்து நிலையமானது காசர்கோட்டில் இருந்து 82 கிலோமீட்டர் தொலைவில் உள்ளது. அருகிலுள்ள வானூர்தி நிலையமானது கர்நாடகத்தில் உள்ள மங்களூர் வானூர்தி நிலையம் ஆகும்.
# முதலாம் கிளியோபாட்ரா



**முதலாம் கிளியோபாட்ரா** (**Cleopatra I Syra**) (பிறப்பு:கிமு 204 - இறப்பு கிமு 176) கிரேக்க செலூக்கியப் பேரரசர் மூன்றாம் அந்தியோசூசின் மகளும், பண்டைய எகிப்தை ஆண்ட கிரேக்க தாலமி வம்ச மன்னர் ஐந்தாம் தாலமியின் பட்டத்தரசியும், ஆறாம் தாலமி, எட்டாம் தாலமி மற்றும் இரண்டாம் கிளியோபாட்ராவின் அன்னையும் ஆவார்.  

கிமு 193-இல் எகிப்திய பார்வோன் ஆறாம் தாலமியின் இறப்பிற்குப் பின்னர், எகிப்தின் அரசப் பிரதிநிதியாக அரசி முதலாம் கிளியோபாட்ரா பண்டைய எகிப்தை கிமு 193 முதல் கிமு 176 வரை 17 ஆண்டுகள் ஆண்டார்.  

முதலாம் கிளியோபாட்ராவின் மறைவிற்குப் பின் எகிப்தின் அரியனை ஏறிய இவரது மகன் எட்டாம் தாலமி, இரண்டாம் கிளியோபாட்ராவை திருமணம் செய்து கொண்டனர்.  

## வாரிசுகள்
அரசி முதலாம் கிளியோபாட்ராவுக்கும், பார்வோன் ஐந்தாம் தாலமிக்கு பிறந்த மூன்று குழந்தைகள் பிறந்தன:  

| பெயர் | படிமம் | பிறப்பு | இறப்பு | குறிப்புகள் |
| --- | --- | --- | --- | --- |
| ஆறாம் தாலமி | கிமு 186 | கிமு 145 | கிமு 180-இல் அரசி முதலாம் கிளியோபாட்ரா காப்பாட்சியராக இருந்து எகிப்தின் பார்வோன் பட்டம் சூட்டப்பட்டது. |  |
| இரண்டாம் கிளியோபாட்ரா | கிமு 186-184 | கிமு 115 | Co-regent and wife of Ptolemy VI from 170-145 BC, co-regent and spouse of Ptolemy VIII from 145-132 BC, claimed sole rule 132-127 BC, co-regent and spouse of Ptolemy VIII again from 124-115 BC, co-regent with Cleopatra III and Ptolemy IX from 116-115 BC. |  |
| எட்டாம் தாலமி | கிமு 184 | கிமு 116 | Co-regent with Ptolemy VI and Cleopatra II from 169-164 BC, expelled Ptolemy VI in 164, expelled in turn 163 BC, King of Cyrenaica from 163-145 BC, co-regent with Cleopatra II and Cleopatra III from 145-132 BC and again from 124-116 BC. | } |
## எகிப்திய பெண் அரசிகள்
- பண்டைய எகிப்திய அரசிகள்
- நெஃபர்டீட்டீ
- ஆட்செப்சுட்டு
- அரசி டூஸ்ரெத்
- செசெசெட்
- சோபெக்நெபரு
- நெபர்தரி
- முதலாம் நெபெரு
- ஏழாம் கிளியோபாற்றா

## இதனையும் காண்க
- எகிப்தின் தாலமி வம்சம்
## அடிக்குறிப்புகள்
# பேய்கள் ஜாக்கிரதை (திரைப்படம்)


**பேய்கள் ஜாக்கிரதை** 2016 வெளிவந்த ஒர் இந்திய தமிழ் திகில் நகைச்சுவைப் படம் ஆகும்.இந்த படத்தை கண்மணி எழுதி இயக்கினார். இந்த திரைப்படம் கெரிய திரைப்படமான **ஹாலோ கோஸ்ட்** திரைப்படத்தின் தமிழ் மறுஆக்கம் ஆகும்.இந்த திரைப்படத்தில் ஜீவ ரத்தினம் மற்றும் ஈஷண்யா ஆகியோர் முக்கிய கதாபத்திரத்தி நடித்து உள்ளனார். தம்பி ராமையா,மனோபாலா அகியோர் முக்கிய கதாபத்திரத்தில் நடித்துள்ளனர்.  

## நடிகர்கள்

- சரவணனாக ஜீவரத்தினம்
- காயத்தரியாக ஈஷண்யா
- பாஜனிவேல் அண்ணாச்சியாக தம்பி ராமையா
- காயத்திரியின் தந்நையாக மனோபாலா
- சாகயமாக ஜான் விஜய்
- காயத்திரியின் மாமாவாக ராஜத்திரன்
- சரவணின் தந்தையாக நரேஸ்
- சரவணின் தாத்தாவாக வி.ஜ.எஸ்.ஜெயபாலன்
- அண்ணாச்சியின் தொழிலாயாக பாண்டி
- காயத்தியின் தாய்யாக மோகனா பிரியா
- பாய்ஸ் ராஜன் டாக்டராக
- தருன் குமார்

## தயாரிப்பு
இந்த திரைப்படத்தின் அதிகமான படம்பிடிப்புகள் ஜின் 2015ல் சென்னை, மாமல்லபுரம் மற்றும் அதனை சுற்றி உள்ள பகுதி நடந்தன.இந்த திரைப்படத்தின் பாடல் ஒன்றில் அரசியல் உட்பொருள் இருப்பதாகா வந்த கருத்துக்கு இந்த திரைப்படத்தின் பாடல் ஆசிரியர் கபிலன் வைரமுத்து அக்டேபர் 2015 மறுத்து ஒரு அறிக்கை வெளியிட்டார்.படத்தின் மற்றொர் பாடலுக்காக தம்பி ராமையா மற்றும் ராஜந்திரன் ஆகியோர் பாடி விளம்பர படமாக வெளியிட்டனர்.  

டிசம்பர் 2015 எஸ்கேப் ஆர்ட்ஸ் மேஸ்சன் பிச்சஸ் இந்த திரைப்படத்தை விநியோக்க ஒப்புகொண்டது.
# தர்மசாலை (கட்டிட வகை)


**தர்மசாலா** *(dharamshala)* என்பது ஒரு பொது ஓய்வறை அல்லது தங்குமிடம் ஆகும். பயணிகள் மற்றும் வணிகர்களுக்கு விடுதிகள் இருப்பது போலவே, புனித யாத்திரை இடங்களில் மத பயணிகளுக்காக தர்மசாலைகளும் கட்டப்பட்டுள்ளன. நேபாளத்தில் குறிப்பாக யாத்ரீகர்களுக்காகவும், உள்ளூர்வாசிகளுக்காகவும் கட்டப்பட்ட தர்மசாலைகள் உள்ளன.  

## சொற்பிறப்பியல்
தர்மசாலை என்பது சமசுகிருதத்திலிருந்து பெறப்பட்ட ஒரு சொல். இது தருமம் மற்றும் சாலை ஆகியவற்றின் கலவையாகும். ஆங்கிலத்தில் ஒரு தளர்வான மொழிபெயர்ப்பு 'ஆன்மீக வாசத்தலம்' அல்லது, இன்னும் தளர்வாக, 'சரணாலயம்' என்பதாகும். தர்மம் என்ற வார்த்தையின் பரந்த மற்றும் கருத்தியல் நிறைந்த சொற்பொருளை இந்தியாவின் கலாச்சார அம்சம் காரணமாக ஒரு துல்லியமான நேரடி மொழிபெயர்ப்பை ஆங்கிலத்தில் மொழிபெயர்ப்பது சிக்கலானது.  

பொதுவான இந்துக்களின் பயன்பாட்டில், தர்மசாலை என்ற சொல் ஆன்மீக யாத்ரீகர்களுக்கான தங்குமிடம் அல்லது ஓய்வு இல்லத்தை குறிக்கிறது. பாரம்பரியமாக, இதுபோன்ற தர்மசாலைகள் (யாத்ரீகர்களின் ஓய்வு இல்லங்கள்) பொதுவாக புனித யாத்திரை இடங்களுக்கு அருகே (பெரும்பாலும் தொலைதூர பகுதிகளில் அமைந்திருந்தன) யாத்ரீகர்களுக்கு இரவு தூங்க ஒரு இடத்தை வழங்குவதற்காக கட்டப்பட்டன.  

## சமூகம் சார்ந்த தர்மசாலை
சில நேரங்களில் ஒரு குறிப்பிட்ட சமூகம், சாதி, இனக்குழு, தொழில் அல்லது ஒரு குறிப்பிட்ட பிராந்தியத்தைச் சேர்ந்த நபர்களுக்கான மத யாத்திரைகளில் ஒரு தர்மசாலைகள் கட்டப்பட்டுள்ளது. குறிப்பிட்ட யாத்ரீகர்களுக்கு பொதுவாக குறைந்த கட்டணம் வசூலிக்கப்படுகிறது அல்லது அவர்களுக்காக குறிப்பாக கட்டப்பட்ட ஒரு தர்மசாலையில் ஒரு குறிப்பிட்ட காலத்திற்கு இலவசமாக தங்க அனுமதிக்கப்படுகிறது. ஆனால் மற்ற யாத்ரீகர்களிடம் அதிக தொகை வசூலிக்கப்படலாம்.  

## நேபாள தர்மசாலைகள்

நேபாளத்தில் ஒவ்வொரு கிராமத்திலும் நகரத்திலும் தர்மசாலைகளைக் காணலாம். பெரும்பாலும் அவர்கள் ஒரு மதத்தை விட சமூக மற்றும் கலாச்சார முக்கியத்துவத்தைக் கொண்டுள்ளனர்.  

இங்கு பல்வேறு வகையான தர்மசாலைகள் உள்ளன: ஒரு பத்தி, ஒரு சத்தல் மற்றும் ஒரு மண்டபம் ஆகியவை. பத்திகள் அல்லது பால்காக்கள் மூன்று வகைகளில் எளிமையானவை. அவை கல்லாலும், செங்கல்லாலும் ஆன ஒரு தளத்தைக் கொண்டுள்ளன. மரத்தாலான தரை பலகைகள் உள்ளன. மரத் தூண்கள் பின்புறத்திலிருந்து முன்னால் சாய்ந்த ஒரு கூரையை ஆதரிக்கின்றன. பத்தியின் பின்புறம் ஒரு செங்கல் சுவர் உள்ளது. மற்ற பக்கங்களும் பொதுவாக திறந்திருக்கும். பத்திகள் என்பது ஒரு வீடு அல்லது ஒரு துங்கே தாரா போன்ற மற்றொரு கட்டிடத்துடன் இணைக்கப்பட்ட இலவச நிலைப்பாடாக இருக்கலாம். பத்திகள் செவ்வக, எல் வடிவ, டி வடிவ, யு-வடிவ, வளைந்த அல்லது வட்டமாக இருக்கலாம். செவ்வக வடிவம் மற்றும் எல் வடிவம் மிகவும் பொதுவானவை. பத்திகள் தர்மசாலைகளில் மிகச் சிறியவை. பத்திகள் நகரங்கள் மற்றும் கிராமங்களுக்குள் காணப்படுகின்றன, ஆனால் சாலையின் ஓரத்திலும், பெரும்பாலும் நீர் ஆதாரத்திற்கு அருகில் உள்ளன.
# மஞ்சையா எகடே


**தர்மஸ்தலம் மஞ்சய்யா எகடே** *(Dharmasthala Manjayya Heggade)* (1889 &#x2013; 1955) இவர் ஓர் இந்தியக் கல்வியாளரும், சட்டமன்ற உறுப்பினரும், அறப்பணிகளை செய்தவரும் ஆவார். இவர் 1918 முதல் 1955 வரை தர்மசாலா மஞ்சுநாதர் கோயிலின் பரம்பரை நிர்வாகி (தர்மதிகாரி) என்ற பெயரில் மிகவும் பிரபலமானவர்.  

## ஆரம்ப கால வாழ்க்கை
இவர், பெர்கடே என்ற ஒரு குடும்பத்தில் 1889 ஆம் ஆண்டு, தர்மஸ்தலா மஞ்சுநாதர் கோயிலின் பரம்பரை அறங்காவலர்கள் மற்றும் கோயில் நகரமான தர்மஸ்தலாவின் நிலப்பிரபுக்கள் குடும்பத்தில் பிறந்தார். மஞ்சய்யா மங்களூரில் தனது கல்வியை முடித்தார். இவரது மாமா சந்தய்யா எகடேவின் மரணத்திற்குப் பிறகு, 1918 இல் தனது 29 வயதில் மஞ்சுநாதர் கோயிலின் தர்மதிகார பதவிக்கு வந்தார்.  

## தொழில்
தர்மதிகாரி ஆனதும், மஞ்சய்யா மேற்கொண்ட முதல் பெரியப் பணி மலேரியாவை ஒழித்ததாகும். இது கோயில் நகரமான தர்மசாலாவில் பேரழிவை ஏற்படுத்தியது இவர் 1932 ஆம் ஆண்டில் ஒரு சர்வ தர்ம சபையைத் தொடங்கினார். இவரது தொண்டு நடவடிக்கைகள் கல்வித்துறையிலும் விரிவடைந்தன. இவர் 1918 ஆம் ஆண்டில் பெள்தங்கடி வட்டத்தில் முதல் உயர்நிலைப் பள்ளியைத் தொடங்கினார். மேலும் இந்த நோக்கத்திற்காக ஏராளமான நிலங்களையும் பணத்தையும் நன்கொடையாக வழங்கினார். இங்கு வழங்கப்படும் கல்வி தார்மீக மற்றும் ஆன்மீக பாரம்பரியத்தை அடிப்படையாகக் கொண்டதாக இருக்க வேண்டும் என்று இவர் விரும்பினார். எனவே 1940 ஆம் ஆண்டில் சித்தவன குருகுலம் என்ற ஒரு நிறுவனத்தை அமைத்தார். தார்மீக பின்னணியுடன் ஆன்மீக கல்வியை உள்ளடக்கிய பண்டைய குருகுல அமைப்பின் மாதிரியில் இந்த நிறுவனம் கல்வியை வழங்கியது . இவர் தமிழ்நாடு சட்ட மேலவையின் உறுப்பினராகவும் பணியாற்றினார். மேலும் இவரது சொற்பொழிவுத் திறமைக்காக அறியப்பட்டார். 1955 ஆகத்து 31 அன்று இவர் இறந்தார்.
# இரத்னவர்ம எக்டே


**தர்மஸ்தலா இரத்னவர்மா எக்டே** *(Dharmasthala Ratnavarma Heggade)* இவர் ஓர் இந்தியக் கல்வியாளரும், சட்டமன்ற உறுப்பினரும், அறப்பணிகளை செய்தவரும் ஆவார். இவர் 1955 முதல் 1968 வரை தர்மசாலா மஞ்சுநாதர் கோயிலின் பரம்பரை நிர்வாகி (தர்மதிகாரி) என்ற பெயரில் மிகவும் பிரபலமானவர்.  

## ஆரம்ப கால வாழ்க்கை
இவர், பெர்கடே என்ற ஒரு குடும்பத்தில் 1889 ஆம் ஆண்டு, தர்மஸ்தலா மஞ்சுநாதர் கோயிலின் பரம்பரை அறங்காவலர்கள் மற்றும் கோயில் நகரமான தர்மஸ்தலாவின் நிலப்பிரபுக்கள் குடும்பத்தில் பிறந்தார். இவர்மங்களூரில் தனது கல்வியை முடித்தார் இவர் முடபித்ரியைச் சேர்ந்த ஒரு செல்வந்த நில உரிமையாளர் சங்கப்ப செட்டியின் மகள் ரத்னம்மா என்பவரை மணந்தார் . இந்த தம்பதியினருக்கு வீரேந்திரன், சுரேந்திரன், அரிச்சந்திரன், இராஜேந்திரன் என்ற நாங்கு மன்களும் பத்மலதா என்ற ஒரு மகளும் இருந்தனர்.  

## தொழில்
இவரது பொது வாழ்க்கை 1955 இல் அவரது மாமா மஞ்சையா எகடே இறந்த பிறகு ஏற்றுக்கொண்ட தர்மதிகாரிப் பதவியில் தொடங்கியது. இவர் தர்மசாலா கிராமத்தை நவீன நகரமாக மாற்றி, நிலத்தையும் கட்டிடங்களையும் எழுப்பினார். இந்த காலகட்டத்தில் கல்வி நிறுவனங்களை நிறுவுவதற்காக இவர் ஒரு கல்வி அறக்கட்டளையையும் நிறுவினார். இவர் 1957 மற்றும் 1962 முதல் கர்நாடக சட்டமன்றத்தில் சட்டமன்ற உறுப்பினராக பணியாற்றினார். வேனூர், கார்காலா மற்றும் சரவணபெலகோளா போன்ற யூர்களில் அமைந்துள்ள பாகுபலியின் சிலையை அமைக்கும் திட்டத்தையும் தொடங்கினார். 1968 ஆம் ஆண்டில் இவரது மகன் வீரேந்திர எக்டேவின் அகால மரணத்திற்குப் பிறகு இந்த திட்டத்தை எடுத்துக் கொண்டு பாகுபலி சிலைத் திட்டத்தை முடித்தார்.  

## மரபு
இவரது நினைவாக துளு நாடக விருது ஒன்று ஏற்படுத்தப்பட்டது. துளு மொழி மாத இதழான துளுகூட்டா நிதியுதவி வழங்கும் நாடகம் எழுதும் போட்டியின் போது ஒவ்வொரு ஆண்டும் பரிசு வழங்கப்படுகிறது. தர்மசாலைக்கு அருகிலுள்ள உஜ்ஜிரேவில் உள்ள ஒரு அரங்கத்திற்கும் இவரது பெயரிடப்பட்டது.
# சிறப்புப் பெயரகராதி


**சிறப்புப் பெயரகராதி** என்பது தமிழ் சிறப்புப் பெயர்களுக்கான அகராதி ஆகும். இதை கருப்பகிளர் சு. அ. இராமசாமிப் புலவர் அவர்கள் ஆக்கி உள்ளார். இது சிறப்புப் பெயர் பற்றிய துறை அகராதி என்பதால், இதில் இடம்பெறும் பெயர்கள் பலவற்றுக்கான விரிவான பொருள்கள் தரப்பட்டுள்ளன. நூலாசிரிரயர் சங்க இலக்கியம் முதல் பத்தொன்பதாம் நூற்றாண்டு நூல்கள் வரை ஆழ்ந்து படித்து இந்த அகராதியை உருவாக்கியிருக்கிறார்.  

## நூல் வரலாறு
இச்சிறப்புப் பெயரகராதிக்கு முன்னோடியாக, 1902 இல் யாழ்ப்பாணம் ஆ. முத்துத்தம்பிப்பிள்ளை சிறப்புச் சொற்களைத் திரட்டி அபிதானகோசம் என்ற அகராதி ஒன்றை வெளியிட்டுள்ளார். 1908 இல் ஈக்காடு இரத்தினவேலு முதலியார் *சிறப்புப் பெயர் அகராதி* என்ற ஒன்றை வெளியிட்டுள்ளார். 1910 இல் ஆ. சிங்காரவேலு முதலியார் அபிதான சிந்தாமணியை வெளியிட்டார். இந்த நூல்களின் தொடர்ச்சியாகவே இந்த சிறப்புப் பெயகராதியும் வெளிவருகிறது. 1970 இல் இந்த அகராதியின் முதல் பதிப்பு வெளிவந்தது. இதன் வெளியீட்டுக்கு இந்திய ஒன்றிய அரசு பொருளுதவி செய்திருக்கிறது. ஏறக்குறைய ஐம்பது வருடங்கள் கழித்து 2018 இல் சைவ சித்தாந்த நூற்பதிப்புக் கழகம் இந்த சிறப்புப் பெயரகராதியை அப்படியே வருடிப் (Scanned) இரண்டாம் பதிப்பாக வெளியிட்டுள்ளது.  

## உள்ளடக்கம்
இதில் காலத்துக்கேற்பப் பல்வேறு மாற்றங்களை செய்து விரிவான அகராதியாக உருவாக்கி சங்கப் புலவர்கள், சங்க கால அரசர்கள், சங்க கால ஊர்கள், நீதி நூல்கள், காப்பிய மாந்தர்கள், பக்தி இலக்கியங்கள், புராணங்கள், சமய நூல்கள், பிற்கால அரசர்கள், சிற்றிலக்கியங்கள், இடங்களின் காரணப் பெயர்கள், தல வரலாறு, சித்தர்கள், பிற்கால இலக்கிய நூல்கள், இலக்கண நூல்கள், நாட்டுப்புறவியல் என்று இந்த அகராதியின் எல்லை மிகப் பெரியதாக உள்ளது. பழைய பெயர்கள் மட்டுமன்றி, காந்தியடிகள், கால்டுவெல், ஏரிகாத்த பெருமாள், எவரெஸ்ட் சிகரம் போன்றவற்றை பற்றியும் எழுதியிருக்கிறார். விரிவான இந்த நூலின் பிற்சேர்க்கையாக மட்டுமே நூறு பக்கங்களைச் சேர்த்திருக்கிறார். இது கலைக்களஞ்சியத்துக்கு இணையான அகராதியாகவே விளங்குகிறது.
# துளு மக்கள்


## மக்கள் மற்றும் அடையாளம்
துளு பேசுபவர்ர்கள் பல்வேறு சாதிகளாக பிரிக்கப்பட்டுள்ளனர். துளு பேசும் முக்கிய சாதிகள் செட்டிகர் / பத்மசாலி, முண்டர்கள், மொகேராக்கள், பைராக்கள், சமகாராக்கள், பில்லவாக்கள், சபாலிகா / சபல்யா, பந்த்துகள், மோகவீரர்கள், குலாலர்கள், தேவதிகாக்கள், துளு பிராமணர்கள், விசுவகர்மாக்கள் மற்றும் நாயக்கர்கள் முதலியன. மங்களூரின் சீர்திருத்தத் திருச்சபையைச் சேர்ந்தவர்களும் துளு மொழி பேசுகிறார்கள்.  

## கலாச்சாரம்
துளுவர்கள், அலியசந்தனா என்று அழைக்கப்படும் ஒரு தாய்வழி உறவு முறையைப் பின்பற்றுகிறார்கள். இதில் பரம்பரை மாமா முதல் மருமகன் வரை உள்ளது. பிராமணர்கள் மற்றும் விசுவகர்மாக்கள் தவிர. மற்ற தனித்துவமான அம்சங்களில் யக்சகானம், பூட்டா கோலா, நாகரதானே ஆதி கலெஞ்சம் மற்றும் கம்பளா ஆகிய சடங்குகளும் அடங்கும்.  

துளுவப் புத்தாண்டு பிசு பர்பா என்று அழைக்கப்படுகிறது. இது வைசாக்கி, விஷு மற்றும் தாய்லாந்தின் புத்தாண்டு போன்றவைகள் கொண்டாடப்படும் அதே நாளில் வருகிறது.  

துளுவ பதனங்கள் துளு மொழியில் நெருங்கிய தொடர்புடைய பல பாடும் மரபுகளின் ஒரு பகுதியாகும். அவை துளு பழங்குடியினரின் பரிணாம வளர்ச்சியையும் துளு கலாச்சாரத்தையும் விவரிக்கும் சந்தர்ப்பங்களில் பாடல்கள் பாடப்படுகின்றன.  

## துளுநாட்டுக்கு கோரிக்கை
இந்தியா சுதந்திரத்திலிருந்து, மாநிலங்களின் மறுசீரமைப்பைத் தொடர்ந்து, துளுக்கள் துளுவுக்கு தேசிய மொழி அந்தஸ்தைக் கோருகின்றனர். அவர்களின் மொழி மற்றும் தனித்துவமான கலாச்சாரத்தின் அடிப்படையில் துளு நாடு (துளுவர்களின் நிலம்) என்று அழைக்கப்படும் ஒரு தனி மாநிலத்தை கோருகின்றனர். சிறிது காலம் ஓரளவு அடங்கியிருந்தாலும், சமீபத்திய ஆண்டுகளில் இந்த தேவை வலுவடைந்துள்ளது. துளு ராச்சிய கொரட்டா சமிதி போன்ற பல அமைப்புகள் துளுவர்களின் காரணத்தை எடுத்துக் கொண்டுள்ளன. மேலும் அவர்களின் கோரிக்கைகளுக்கு குரல் கொடுப்பதற்காக துளு நாடு நகரங்களில் (மங்களூர் மற்றும் உடுப்பி போன்றவை) அடிக்கடி கூட்டங்களும் ஆர்ப்பாட்டங்களும் நடத்தப்படுகின்றன.
# அஞ்சல் (கொல்லம் மாவட்டம்)


**அஞ்சல்** (*Anchal*) என்பது இந்தியாவின் கேரளத்தின், கொல்லம் மாவட்டத்தின் மையத்தில் அமைந்துள்ள ஒரு நகரமாகும் , இது தேசிய நெடுஞ்சாலை 744 மற்றும் முதன்மை மைய சாலை ஆகியவற்றிற்கு இடையில் அமைந்துள்ளது. இங்கு மாதத்திற்கு இருமுறை நடக்கும் கால்நடைச் சந்தை மிகப் பிரபலமானது  

## சொற்பிறப்பியல்
இப்பகுதி அஞ்சல் என்ற பெயர் பெற்றது குறித்து பல்வேறு பழங்கதைகள் உள்ளன. அவற்றில் ஒன்று என்னவென்றால் இப்பகுதியில் ஐந்து ஆல மரங்கள் இருந்தனவென்றும் அதனால் அஞ்சு-ஆல் என்று பெயர் பெற்றதாகவும் அதன் மருவுதான் அஞ்சல் என்பது என்று கூறப்படுகிறது.  

## போக்குவரத்து

அருகிலுள்ள தொடருந்து நிலையங்கள் புனலூர் தொடருந்து நிலையம் மற்றும் கொல்லம் சந்திப்பு தொடருந்து நிலையம் ஆகியவை முறையே 14 கி.மீ மற்றும் 39 கி.மீ தூரத்தில் அமைந்துள்ளன. கொல்லம் சந்திப்பு தொடருந்து நிலையமானது பரப்பளவில் கேரளத்தின் இரண்டாவது பெரிய நிலையமாகும், மேலும் இது பழமையான நிலையங்களில் ஒன்றாகும். அருகிலுள்ள சர்வதேச வானூர்தி நிலையம் 55 கி.மீ தொலைவில் அமைந்துள்ள திருவனந்தபுரம் பன்னாட்டு வானூர்தி நிலையம் ஆகும்.  இது கேரள மாநிலத்தின் முக்கிய சர்வதேச வானூர்தி நிலையமாகும், இங்கு தேசிய மற்றும் சர்வதேச விமானங்கள் வந்து செல்கின்றன. அஞ்சல் தேசிய நெடுஞ்சாலை 744 மற்றும் பிரதான மத்திய சாலை ஆகியவற்றுக்கு இடையே அமைந்துள்ளது. கொல்லம் மாவட்டத்தில் அஞ்சல் மற்றும் பிற கிராமங்களுக்கு இடையே பல பேருந்து சேவைகளும் இயக்கப்படுகின்றன.  

## மக்கள் வகைப்பாடு
2011 ஆம் ஆண்டய இந்திய மக்கள் தொகை கணக்கெடுப்பின்படி, அன்சலின் மக்கள் தொகை 33,088 ஆகும், இதில் 15,732 ஆண்கள் மற்றும் 17,356 பெண்கள். கல்வியறிவு விகிதம் 95%, ஆண்களில் 96.7% பேரும், பெண்கள் கல்வியறிவு 93.49% பேரும் கல்வியறிவு பெற்றுள்ளனர்.  
## விழாக்கள்
அன்சலிலி உள்ள பகவதி அம்மன் கோயில் முடி திருவிழாவானது மாமாங்கத்துக்கு (12 ஆண்டுகளுக்கு ஒருமுறை) ஒருமுறை நடக்ககூடியது.  

## குறிப்பிடத்தக்க நபர்கள்
- ரெசுல் பூக்குட்டி
# கோட்டுக்கல் குகைக்கோயில்



**கோட்டுக்கல் குகைக் கோயில்** (*Kottukal cave temple*) மலையாளத்தில் கல்ட்ரிகோவில் என்றும் அழைக்கப்படுவது குடவரைக் கட்டிடக்கலைக்கு உள்ள ஒரு பழமையான மாதிரி ஆகும், இது பொ.ச. 6 மற்றும் 8 ஆம் நூற்றாண்டுகளுக்கு இடையில் அமைக்கபட்டது. இந்த குடவரையானது தென்னிந்தியாவின், கேரளத்தின் கொல்லம் மாவட்டத்தின், அன்சலுக்கு அருகிலுள்ள கோட்டுக்கால் என்ற கிராமத்தில் அமைந்துள்ளது. கோட்டுக்கால் (அதாவது கோத்தியா கல்லு- செதுக்கப்பட்ட பாறை) என்பது பாறையில் வெட்டப்பட்ட சன்னதியைக் குறிக்கும். இங்கு சமமற்ற அளவிலான இரண்டு குகைகள் உள்ளன, இவை இரண்டும் கிழக்கு நோக்கியவையாக உள்ளன இரண்டுக்கும் இடையே முதன்மை தெய்வமான பிள்ளையார் சிற்பம் உள்ளது. சிறிய குகையில் அனுமனின் சிலை உள்ளது, பெரி குகையில் ஒரு நந்தி (காளை) சிலை உள்ளது. சிவலிங்க வடிவத்தில் ஒரு தெய்வமும் உள்ளது.  

உள்ளூர் நாட்டார் நம்பிக்கைகளின்படி, நந்தி உள்ளிட்ட சிவ அவதாரங்களால் இந்தப் பகுதிக்கு பெரிய பாறை கொண்டு வரப்பட்டது. அதற்கு அருகில் உள்ள மற்றொரு சிறிய பாறையானது 'சும்மாடு பறை' என்று அழைக்கப்படுகிறது. அதாவது பெரிய பாறையை தலையில் வைக்ககும்போது அது தலையில் உறுத்தாமல் இருப்பதற்காக வைக்கப்படும் சும்மாடு என நம்பப்படுகிறது. வரலாற்றாசிரியர்கள் இதன் காலத்தை கி.பி. 7 ஆம் நூற்றாண்டு என கணித்துள்ளனர். இதன் அருகில் உள்ள சடையமங்கலத்தை ஆண்ட நெடில பராந்தக நெடுச்சடையன் என்பவன் இந்த பாறையில் குகையை குடைந்து கோயிலாக்கினான் என்று கருதுகின்றனர். இது இப்போது பரந்த அளவிலான நெல் வயல்களின் மையத்தில் அமைந்துள்ளது. இங்கு நாள் வழிபாட்டு சடங்குகள் திருவிதாங்கூர் தேவஸ்வம் வாரியத்தினால் செய்யப்படுகின்றது. இப்பகுதியில் நிலவும் அமைதியான சூழல் பயணிகளை ஈர்க்கிறது. இந்த இடத்தை கொல்லத்திலிருந்து 45 கிலோமீட்டர் தொலைவு பயணித்து அடையலாம்.
# கேரள மாநகராட்சிகளின் பட்டியல்


கேரள மாநகராட்சிகள் என்பது இந்தியாவின் மாநிலமான கேரளத்தில் உள்ளாட்சி அமைப்புகளாக மாநகராட்சிகள் செயல்படுகின்றன. மாவட்டத் தலைநகரங்கள் மற்றும் முக்கிய நகரங்களில் மக்கள் தொகைக்கேற்ப மாநகராட்சிகள் அமைக்கப்பெற்றுள்ளன. கேரளாவில் ஆறு மாநகராட்சிகள் தற்போது உள்ளது. இவற்றுள் கடைசியாக உருவாக்கப்பட்ட மாநகராட்சி **கண்ணூர் மாநகராட்சி** ஆகும். இம் மாநகராட்சிகளுக்கு அதன் மக்கள் தொகைக்கு ஏற்ப வார்டுகள் பிரிக்கப்படுகின்றன. வார்டுகளில் வாக்காளர்களாக உள்ள மக்களால் மாநகராட்சி மன்றத்திற்கு உறுப்பினர்கள் தேர்வு செய்யப்படுகின்றனர். இந்த மாநகராட்சி மன்ற உறுப்பினர்களின் பதவிக்காலம் ஐந்து ஆண்டுகளாக இருக்கிறது. இந்த மாமன்ற உறுப்பினர்களில் இருந்து ஒருவர் மாமன்றத் தலைவராகவும், ஒருவர் மாமன்றத் துணைத் தலைவராகவும் தேர்வு செய்யப்படுகின்றார். மாநகராட்சியின் உறுப்பினர்களைக் கொண்டு நடத்தப்படும் மாநகராட்சி மன்றக் கூட்டங்களில் பெரும்பான்மையான உறுப்பினர்களைக் கொண்டு நிறைவேற்றப்படும் தீர்மானங்களின்படி மாநகராட்சி ஆணையாளர் அந்தப் பணிகளை தனக்கு கீழுள்ள அலுவலர் மற்றும் ஊழியர்களைக் கொண்டு செயல்படுத்துகிறார். இந்த உறுப்பினர் பதவிகளுக்கு அரசியல் கட்சி சார்பாக போட்டியிட அனுமதி அளிக்கப்பட்டுள்ளது.  

## மாநகராட்சிகள்
கேரளத்தில்ல் ஆறு மாநகராட்சிகள் உள்ளன: தெற்கு கேரளத்தில் 2, நடு கேரளத்தில் 2, வடக்கு கேரளத்தில் 2.  

**Municipal Corporations in Kerala**

| எண். | மாநகரம் | மாவட்டம் | உருவாக்கப்பட்ட ஆண்டு | மக்கள் தொகை | மக்களடர்த்தி/ச.கிமி | பரப்பு(ச.கிமீ) | படங்கள் |
| --- | --- | --- | --- | --- | --- | --- | --- |
| **Source: இந்திய மக்கள் தொகை கணக்கெடுப்பு, 2011** | } |  |  |  |  |  |  |
# ரமேஷ் சென்னிதலா

**ரமேஷ் சென்னிதலா** (, பிறப்பு: மே 25 1956) என்பவர் இந்திய தேசிய காங்கிரசுவைச் சேர்ந்த கேரளா அரசியல்வாதி ஆவார். தற்போது இவர் கேரளாவின் எதிர்கட்சித் தலைவர் ஆவார். மேலும் இவர் ஹரிப்பாடு சட்டமன்றத் தொகுதியிலிருந்து இரு முறை சட்டமன்ற உறுப்பினராக தேர்வு செய்யப்பட்டார். இவர் கேரளா மாநிலத்தில் இளம் வயதில் (29 வயது) அமைச்சர் ஆனவர்.. மாவேலிக்கரா மக்களவைத் தொகுதியில் இருந்து ஒரு முறையும் கோட்டயம் மக்களவைத் தொகுதியில் இருந்து மூன்று முறையும் என  
இவர் நான்கு முறை நாடாளுமன்ற உறுப்பினராக இருந்துள்ளார். மேலும் இவர் கேரளா முன்னாள்  
முதல்வர்கள் கே. கருணாகரன் அமைச்சரை அவையில் அமைச்சராக இருந்துள்ளார்.
# லக்மே அழகுசாதன பொருட்கள்



**லக்மே** *(akmé )* என்பது ஒரு இந்திய அழகுசாதன<nowiki/>பொருளாகும். இது இந்துஸ்தான் யூனிலீவர் நிறுவனத்திற்கு சொந்தமானது. கரீனா கபூர் மற்றும் அனன்யா பாண்டே இதன் விளம்பரத் தூதராக இருந்ததால், இந்தியாவில் அழகுசாதனப் பொருட்களில் இது முதலிடத்தைப் பிடித்தது.  

டாட்டா எண்ணெய் ஆலைகளின் (டாம்கோ) 100% துணை நிறுவனமாக லக்மே தொடங்கியது. இது பிரஞ்சு ஆப்பெராவான லக்மாவின் பெயரிடப்பட்டது. இது இந்துக்கடவுள் லட்சுமியின் (செல்வத்தின் தெய்வம்) பிரெஞ்சு வடிவமாகும். அவர் அழகுக்காக புகழ்பெற்றவர். லக்மே 1952 ஆம் ஆண்டில் பிரபலமாகத் தொடங்கப்பட்டது. அன்றைய பிரதமர் ஜவகர்லால் நேரு இந்திய பெண்கள் அழகு சாதனப் பொருட்களுக்காக விலைமதிப்பற்ற அந்நிய செலாவணியை செலவழிப்பதாக கவலை கொண்டிருந்ததோடு, அவற்றை இந்தியாவில் தயாரிக்க தனிப்பட்ட முறையில் ஜே.ஆர்.டி டாட்டாவை கேட்டுக்கொண்டார். சிமோன் டாடா நிறுவனத்தில் இயக்குநராக சேர்ந்து தலைவராக ஆனார். 1996 ஆம் ஆண்டில், டாட்டா லக்மே லீவரில் உள்ள பங்குகளை இந்துஸ்தான் யூனிலீவர் நிறுவனத்திற்கு ரூ .200 கோடிக்கு விற்றது (45 மில்லியன் அமெரிக்க டாலர்).  

2012 இல் பொருட்களுக்கான நம்பிக்கை என்ற அறிக்கையில், இது இந்தியாவின் மிகவும் நம்பகமான பொருட்களில் 104 வது இடத்தைப் பிடித்தது. அடுத்த ஆண்டு இது பட்டியலில் 71 வது இடத்தைப் பிடித்தது. 2014 ஆம் ஆண்டில், இந்தியாவின் 36 வது இடத்தைப் பிடித்தது. இந்நிறுவனம், மும்பையில் ஆண்டுக்கு இருமுறை நடைபெறும் நிகழ்வான *லக்மே பேஷன் வீக்* என்பதின் தலைமை விளம்பதாரர் .
# அனன்யா பாண்டே


**அனன்யா பாண்டே** *(Ananya Panday)* (பிறப்பு 30 அக்டோபர் 1998) இந்தித்திரைப்படங்களில் பணிபுரியும் ஒரு இந்திய நடிகை ஆவார். நடிகர் சங்கி பாண்டேயின் மகளான, இவர் 2019 ஆம் ஆண்டில் வெளியான காதல் திரைப்படமான *ஸ்டூடன்ட் ஆஃப் தி இயர் 2* மற்றும் நகைச்சுவைப் படமான *பதி பத்னி அவுர் வோ* ஆகியவற்றில் முன்னணி கதாபாத்திரங்களில் நடித்துள்ளார். *ஸ்டூடன்ட் ஆஃப் தி இயர் 2* படத்திற்காக, இவர் சிறந்த பெண் அறிமுகத்திற்கான பிலிம்பேர் விருதை பெற்றார்.  

## ஆரம்ப கால வாழ்க்கை
இவர், 30 அக்டோபர் 1998 இல் நடிகர் சங்கி பாண்டேவுக்கு மகளாகப் பிறந்தார். இவர் 2017 இல் திருபாய் அம்பானி சர்வதேச பள்ளியில் பட்டம் பெற்றார். இவர், 2017 இல் பாரிஸில் நடந்த வேனிட்டி ஃபேரின் லு பால் டெஸ் டெபுடான்டெஸ் என்ற நிகழ்வில் பங்கேற்றார்  

## நடிப்பு வாழ்க்கை
*தர்மா புரொடக்சன்ஸ்* தயாரிப்பில் டைகர் செராப் மற்றும் தாரா சுதாரியா ஆகியோருடன் இணைந்து நடித்த காதல் படமான *ஸ்டூடன்ட் ஆஃப் தி இயர் 2* மூலம் 2019 ஆம் ஆண்டில் இவர் தனது நடிப்பில் அறிமுகமானார். இந்த படம் திரையரங்க வசூலில் சிறப்பாக செயல்பட்டது. இவர் அடுத்ததாக *பதி பத்னி அவுர் வோ*(2019) என்ற படத்தில் நடித்தார். கார்த்திக் ஆரியன் மற்றும் பூமி பெட்னேகர் ஆகியோரின் நடிப்பில் 1978 ஆம் ஆண்டில் இதே பெயரில் வெளியான படத்தின் மறு ஆக்கமாகும் .  

பாண்டே அடுத்ததாக இஷான் கத்தாருடன் இணைந்து நடித்த *காலி பீலி* என்ற அதிரடிப் படத்திலும், ஷாகுன் பாத்ராவின் இன்னும் பெயரிடப்படாத காதல் நாடகத்திலும், தீபிகா படுகோனே மற்றும் சித்தாந்த் சதுர்வேதி ஆகியோருடன் நடிக்கிறார். பூரி ஜெகன்நாத்தின் இன்னும் பெயரிடப்படாத பன்மொழி படத்திற்காக விஜய் தேவரகொண்டாவுடன் இவர் நடிக்க இருக்கிறார்.  

## மற்றப் பணிகள்

சமூக ஊடக கொடுமைப்படுத்துதல் குறித்த விழிப்புணர்வை ஏற்படுத்துவதற்கும், எதிர்மறையைத் தடுப்பதற்கும், நேர்மறையான சமூகத்தை உருவாக்குவதற்கும் 2019 ஆம் ஆண்டில் இவர் *சோ பாசிட்டிவ்* என்ற முயற்சியைத் தொடங்கினார். 2019 *எகனாமிக் டைம்ஸ்* விருதுகளில், இந்த திட்டத்திற்கான ஆண்டின் முன்முயற்சி என்று பெயரிடப்பட்டது.
# சார்ஜா துடுப்பாட்ட அரங்கம்



**சார்ஜா துடுப்பாட்ட அரங்கம்** (அரேபிய மொழி: لشارقة جمعية ملعب الكريكيت) என்பது ஐக்கிய அரபு அமீரகத்தின் சார்ஜாவில் உள்ள துடுப்பாட்ட அரங்கமாகும். 19 பிப்ரவரி 2018 வரை 236 ஒருநாள் போட்டிகளுடன் ஒரு இடத்தில் நடத்தப்பட்ட அதிக எண்ணிக்கையிலான ஒருநாள் போட்டிகள் என்ற சாதனையைப் படைத்துள்ளது. இது முதலில் 1980களின் முற்பகுதியில் கட்டப்பட்டது மற்றும் பல ஆண்டுகளாக மிகவும் மேம்படுத்தப்பட்டுள்ளது. இது ஏப்ரல் 1984 இல் ஆசிய கோப்பையில் தனது முதல் பன்னாட்டுப் போட்டிகளை நடத்தியது
# செந்தூருணி காட்டுயிர் உய்விடம்


**செந்தூருணி வனவிலங்கு சரணாலயம்** (*Shendurney Wildlife Sanctuary*) என்பது இந்தியாவின் மேற்குத் தொடர்ச்சி மலையில் உள்ள பாதுகாக்கப்பட்ட வனப் பகுதியாகும். இது கேரளத்தின் கொல்லம் மாவட்டத்தில் அமைந்துள்ளது. இது அகத்தியமலை உயிர்க்கோள காப்பபகத்தின் கட்டுப்பாட்டின் கீழ் வருகிறது. பரப்பளவு கொண்ட இந்த சரணாலயமானது 1984 ஆகத்து 25, அன்று நிறுவப்பட்டது. இந்த சரணாலயத்தின் பெயரானது இப்பகுதிக்குதியைச் சேர்ந்த மரமான ( குளுட்டா திருவிதாங்கிகா ) செந்தூரினியின் பெயரைக்கொண்டு இடப்பட்டது. இந்த சரணாலயம் கிட்டத்தட்ட 18.69 சதுர கி.மீ பரப்பளவுள்ள ஒரு செயற்கை ஏரியைக் கொண்டுள்ளது. மேலும் தேன்மலா அணையின் நீர்த்தேக்கப்பகுதியாலும் சூழப்பட்டுள்ளது. செந்தூரணி வனவிலங்கு சரணாலயம் தாவர பன்முகத்தன்மையின் சொர்க பூமியாகும். இந்த சரணாலயத்தில் 150 க்கும் மேற்பட்ட தாவரக் குடும்பங்களைச் சேர்ந்த சுமார் 1257 வகையான பூச்செடிகள் பதிவாகியுள்ளன, அவற்றில் 309 இனங்கள் மேற்குத் தொடர்ச்சி மலைகளைச் சேர்ந்தவை. வலசைவரக்கூடிய, உள்ளூர் மற்றும் அருகிய இன பறவைகள் உட்பட 267 இனங்களைச் சேர்ந்த பறவைகள் இங்கு பதிவாகியுள்ளன.  

இந்த சரணாயத்துக்கு உட்பட்ட காடுகளானது வெப்பமண்டல பசுமைமாறா காடுகள் மற்றும் அரை பசுமைமாறா காடுகளை முதன்மையாக கொண்டுள்ளது. இது மிகவும் ஆபத்துக்கு உள்ளான உயிரினமான சோலைமந்திகளின் இருப்பிடமாகவும் உள்ளது. இரவாடி பறவையான பெரிய காது பக்கி பறவையானது முதல் முறையாக கேரளத்தின் கொல்லத்தில் உள்ள செந்தூரணி வனவிலங்கு சரணாலயத்தில் காண்டறியப்பட்டது. முன்னதாக, இது 1995 மே இல் தமிழ்நாட்டின் சிறுவாணி மலை அடிவாரத்தில் இருப்பது பதிவு செய்யப்பட்டது.  

இந்தியாவின் முதல் சுற்றுச்சூழல் சுற்றுலாத் திட்டமான தென்மலா சுற்றுச்சூழல் சுற்றுலா திட்டமானது செந்தூருணி வனவிலங்கு சரணாலயத்தையும், அதைச் சுற்றியும் வடிவமைக்கப்பட்டுள்ளது.  

செந்தூரணி சரணாலயத்தின் மற்றொரு முக்கியமான அம்சம் என்னவென்றால், இங்கு சந்தன மரங்களே இல்லை.
# மழவராய பண்டாரத்தார்

புனவாசல் ஜமீன் என்பது தமிழ்நாட்டின், தஞ்சாவூர் மாவட்டத்தில் உள்ள பேராவூரணி வட்டாரத்தில் அமைந்துள்ளது.  

இது மழவராய பண்டாரத்தார் என்ற பட்டம் பூண்ட கள்ளர் மரபினரால் ஆளப்பட்ட ஒரு ஜமீன் ஆகும். 1879 ஆண்டில் 2527 ஏக்கர் பரப்பளவோடு இருந்த ஜமீன், அரசாங்கத்திற்கு கொடுத்த இறைப்பகுதி  350 ரூபாய் 15 அணா 7 பைசா ஆகும். அப்பொழுது ஜமீன்தாராக இருந்தவர் ராஜஸ்ரீ அப்புசாமி மழவராய பண்டாரத்தார் ஆவார். இப்போது ஜமீன் குடும்பங்களை சேர்ந்த சிலர் புனல்வாசல் பகுதியில் உள்ள வடக்கிக்காட்டில் வாழ்ந்து வருகின்றனர்.
# மனோன்மணி அம்மையார்

**மனோன்மணி அம்மையார்** அல்லது **சென்னைப் பண்டிதை** (1868 - 1909) என்றும் அழைக்கப்பட்ட இவர் பெண்பாற் கவிஞர் மற்றும் மருத்துவர் ஆவர். மருத்துவ துறையிலும், இலக்கிய துறையிலும் பல சாதனை படைத்த இவரை "ஆயுர்வேத ரத்நாகரம்" என்று  
பட்டத்துடன் மக்கள் அழைப்பார்கள்.  

## பிறப்பு
மனோன்மணி அம்மையார் 1868 ஆம் ஆண்டு அப்போதைய பிரித்தானியாவின் இந்தியப் பேரரசில் சென்னை மாகாணத்தின் ஒரு பகுதியாக இருந்த குன்றத்தூரை அடுத்த மண்ணிவாக்கம் கிராமத்தில் செங்குந்தர் கைக்கோள முதலியார் மரபில்  
முருகேச முதலியார் - அலர்மேலு அம்மையாருக்கும் மகளாகப் பிறந்தார்.  

## வாழ்க்கை
மனோன்மணி அம்மையாரரின் தந்தை மருத்துவ நூல்களை நான்குப் படித்தறிந்து மருத்துவ அறிவு பெற்றவர் ஆவர். வேறு சில மருத்துவர் உதவியுடன் சில மருந்து வகைகளைச் செய்வதிலும்  
நோய்களுக்குரிய காரணங்களைக் கண்டறிவதிலும் அனுபவம் உள்ளவர். அம்மையாரின் வீட்டில்  
சிறு நூல் நிலையம் ஒன்றை அமைத்ததோடு, சிறிய மருத்துவ நிலையத்தையும்.  

மனோன்மணி அம்மையார்க்கு தனது வீட்டின் அருகில் இருந்த பள்ளியில் தொடக்கநிலைப் பள்ளியில் சேர்ந்து கல்வி கற்றார்.  
அம்மையார் தனது தந்தையாரிடம்  
இருந்து அந்தாதி, கலம்பகம், பிள்ளைத்தமிழ், பெரியபுராணம், திருவிளையாடற்  
புராணம் போன்ற முக்கிய தமிழ் நூல்களை படித்து கற்றுக்கொண்டார்.  

பிறகு அம்மையார் மருத்துவத் துறையிலும் அவர் தந்தையாரிடம் சிறு வயது முதல் பயிற்சிபெற்று வந்தார்.  

மருத்துவம் கற்றப் பிறகு சைவத் திருமுறைகளைத் தாமாகவே  
படித்து அதன் அர்த்தங்களை புரிந்துக்கொண்டார்.  

அம்மையாரின் பதினெட்டு வயதில் இவரைப் போன்ற மருத்துவரை திருமணம் செய்து கொண்டார்.  

திருமணமாகி ஏழு ஆண்டுகளுக்குப் பிறகு, அம்மையாருக்கு 25 வயது இருக்கும்போது கணவர் நோய்வாய்ப்பட்டு இறந்தார்.  

பிறகு தஞ்சாவூர் சுப்பிரமணியப் பண்டிதர் எனும் மருத்துவரிடம் நான்கு ஆண்டுகள் மருத்துவப் பயிற்சி பெற்றார்.  

முழுமையான மருத்துவம் கற்ற பின்பு சிறப்பாகப் பெண்கள் மருத்துவத்திலும், குழந்தைகள் மருத்துவத்திலும், கொண்டித்தோப்பு எனும் பகுதியில், தம் இல்லத்தில் மருத்துவத் தொழிலை அம்மையார்  
செய்து வந்தார்.  

தமிழ் மொழியின் மீதும், மருத்துவத் துறையிலும் ஆர்வம் கொண்ட இவர் பல மருத்துவ நூல்களும் தமிழ் நூல்களை எழுதியுள்ளார்.  
## இயற்றிய நூல்கள்
- கட்டளைக் கலித்துறை (திருச்சி, திருஆனைக்கா அகிலாண்ட நாயகி அம்மனைப் போற்றி பாடிய 102 பாக்கள்)
- அந்தாதித் தொடை (சிவபெருமானின் பெருமைகள், கொடியிடை நாயகியின் சிறப்புகள் பற்றிய நூல்)
- பழநிப் பாமாலை
- பழநி யிரங்கல் விருத்தப் பதிகம்
- பழநி வெண்பாப்
பதிகம்  
- திருவாமாத்தூர் அழகியநாதர் பஞ்சரத்தினம்
- சென்னைக்
கந்தசுவாமிப் பதிகம்  
- திருவானைக்கா அகிலாண்டநாயகி அந்தாதி
- திருமுல்லைவாயில் கொடியிடை நாயகி அந்தாதி
- திருமயிலைக் கற்பகவல்லி
அந்தாதி  
- திருக்கழுக்குன்றத் திரிபுரசுந்தரி மாலை
- பழநிச் சன்னிதி முறை
- பழநிச் சிங்காரமாலை
- பழனிச் சிங்காரப் பதிகம்
- பூவைச் சிங்காரச்
சதகம்  
- குன்றத்தூர் பொன்னியம்மன் பதிகம்
- புதுவைக் காமாட்சியம்மன்
பதிகம்  
- ஒருவளென்னும் சொல்லின் மேலெழுந்த வினாக்களும் விடைகளும்
- மனோன்மணீயம்(அரிய மருத்துவ நூல்)

## சிறப்புகள்
"அணி கொண்ட காவை அகிலாண்ட நாயகிக்கு அன்பு செய்யும் பணி கொண்ட பாவை மனோன்மணி' என்று தண்டபாணி சுவாமிகள் இக்கவிஞரைப் போற்றியுள்ளார்.  

பல மருத்துவ அறிஞர்களும், தமிழ்ப் புலவர்களும் ஒன்று மனோன்மணி அம்மையாருக்கு, "ஆயுர்வேத ரத்நாகரம்' என்ற பட்டம் அளித்துள்ளனர்.  

## மறைவு
15 ஆண்டுகள் மருத்துவப் பணியிலும், தமிழ்ப் பணியிலும் சிறப்பாகச் செய்துவந்த மனோன்மணி அம்மையார் 1908ஆம் ஆண்டில் தனது 45ஆவது வயதில் காலமானார்.
# நீண்டகரை


**நீண்டகரா** (*Neendakara*) என்பது இந்தியாவின், கேரளத்தின், கொல்லம் நகரின் புறநகர்ப் பகுதியாகும். இரட்டை துறைமுகங்களான, நீண்டகரா மற்றும் சக்தி குலங்கர ஆகியவை இங்கு அமைந்துள்ளன. நீண்டகரா துறைமுகம் மாநிலத்தின் மிகப்பெரிய மீன்பிடி துறைமுகமாகும் . இது நகர மையத்திலிருந்து (சிட்டி செண்டர்) 10 கி.மீ தொலைவில் உள்ளது.  

## அமைவிடம்
நீண்டகரை &nbsp; பராவூருக்கு வடக்கே 30 கி.மீ. தொலைவிலும், கருநாகப்பள்ளி நகரத்திற்கு தெற்கே 14 கி.மீ தொலைவிலும் உள்ளது.  

## வரலாறு
16 ஆம் நூற்றாண்டின் முற்பகுதியில் போர்த்துகீசிய வணிகர்கள் கொல்லத்தில் (அப்பொழுது குயிலன்) குடியேறியபோது, அவர்களின் கப்பல்கள் நீண்டகரா வழியாகச் சென்றன, இப்போது தேசிய நெடுஞ்சாலை 66 இன் ஒரு பகுதியான நீண்டகரா பாலம் உள்ளது. இது அஷ்டமுடி ஏரியின் குறுக்கே சக்திகுளங்கராவுடன் இந்த கிராமத்தை இணைக்கிறது.  

## சொற்பிறப்பியல்
மலையாளத்தில், நீண்டகரா என்றால் "நீண்ட கரை" என்று பொருளாகும்.  

## நோர்வே திட்டம்
1953 ஆம் ஆண்டு இந்தோ-நோர்வே மீன்வள சமூக திட்டத்தின் அமைக்கபட்ட இதன் தலைமையகம் 1961 ஆம் ஆண்டு வரை நீண்டகரையில் அமைந்திருந்தது, பின்னர் இந்த இடம் கேரள அரசிடம் ஒப்படைக்கப்பட்டது.
# கொண்டா ரெட்டி கோட்டை



**கொண்டா ரெட்டி கோட்டை** (*Konda Reddy Fort*) விஜயநகர வம்சத்தை சேர்ந்த அச்சுத தேவராயுலு என்ற மன்னரால் கட்டப்பட்ட  ஒரு கோட்டை ஆகும். இந்தியாவில் உள்ள ஆந்திரப் பிரதேசம் மாநிலத்தில் கர்னூல் நகரில் இக்கோட்டை அமைந்துள்ளது. கர்னூல் நகரத்தின் முக்கியமான அடையாளங்களுள் ஒன்றாக விளங்கும் இந்த கொண்டா ரெட்டி கோட்டையானது, கொண்ட ரெட்டி புருஜு என்ற பெயரிலும் அழைக்கப்படுகிறது. இந்த கோட்டையின் சிறையில் கொண்ட ரெட்டி என்பவர் உயிர் நீத்ததால் அவரது பெயரில் ஒரு நினைவுக்கோபுரம் இப்பகுதியில் எழுப்பப்பட்டிருக்கிறது
# கொட்டக்கரை தம்புரான் நினைவு கலை அருங்காட்சியகம்



**கொட்டக்கரா தம்புரான் நினைவு கலை அருங்காட்சியகம்** (மலையாளம் : *കൊട്ടാരക്കരത്തമ്പുരാൻ സ്മാരക ക്ലാസിക്കൽ കലാ മ്യൂസിയം*) என்பது இந்தியாவின், கேரளத்தின், கொல்லம் மாவட்டத்தில் கொட்டாரக்கரையில் அமைக்கபட்டுள்ள ஒரு கலை அருங்ஙாட்சியகம் ஆகும்.  

1983 இல் தொடங்கப்பட்ட இந்த கலை அருங்காட்சியகமானது 2010 ஏப்ரல் 15 இல் இந்த ஊரில் உள்ள கோயிலகத்திற்கு (அரண்மனை) மாற்றப்பட்டதுது.  

இந்த அருகாட்சியகமானது கேரளத்தின் பாரம்பரிய நடனங்களை மேம்படுத்துவதற்காக அமைக்கபட்ட அருங்காட்சியகம் ஆகும். இது குறிப்பபாக கதகளி, மோகினியாட்டம் போன்ற ஆட்டங்களில் இடம்பெறும் கதாபாத்திரங்களை அவற்றின் அசலான உடையில் காட்சிப்படுத்தியுள்ளனர். மேலும் இங்கு கதகளியிலும், மோகினியாட்டத்திலும் பயன்படுத்தப்படும் கை முத்திரைகள், பரத நாட்டியத்தின் 108 கரணங்கள் மற்றும் இந்த துறையில் சிறந்த மேதைகள் பயன்படுத்திய ஆபரணங்கள், உடைகள் புத்தகங்கள் போன்றவை காட்சிப்படுத்தபட்டுள்ளன.  

இந்த அருங்காட்சியகத்தில் ஐந்து காட்சியகங்கள் உள்ளன அவை கை சைகைகள் காட்சியகம், கதகளி ஆடை காட்சியகம், நாணய காட்சியகம், சிற்பக் காட்சியகம், பெருங்கற்கால காட்சியகம் போன்றவை ஆகும். இந்த காட்சியகத்தில் ஐந்து முகம் கொண்ட முழவு போன்ற சில அரிய இசைக்கருவிகளும் காட்சிக்கு வைக்கப்பட்டுள்ளன.  

## அமைவிடம்
இந்த அருங்காட்சியகமானது கோட்டாரக்கரை தம்புரான் பிறந்த கோயிலகத்தில் (அரண்மனை) துவக்கபட்டது. இந்த அரண்மனை வேனாடு வம்சத்தின் ஒரு கிளையான இளையதத்து ஸ்வரூபத்தின் தலைமை இடமாக செயல்பட்டது. 350 ஆண்டுகளுக்கும் மேற்பட்ட பழமையான இந்த அரண்மனை கொல்லம் மாவட்டத்தில் கோட்டாரக்கரை கணபதி கோயிலுக்கு அருகில் அமைந்துள்ளது.
# கோயிலகம்

**கோயிலகம்** என்பது இந்தியாவின், கேரள சுதேச மன்னர் பரம்பரையைச் சேர்ந்த பிரபுமனை அல்லது அரண்மனை ஆகும். இந்த கோயிலகமானது அரச மரபில் அரசுரிமை பெறாத குடும்பத்தின் குறிப்பிட்ட கிளையின் மூத்த ஆண் அல்லது பெணின் நிர்வாகத்தில் இருக்கும். வடக்கு மலபார் பிராந்தியத்தில், இது *கோலோம்* என்று அழைக்கபடுகிறது.  

கேரளத்தின் அரச மரபைச் சேர்ந்த குடும்பத்துடன் வெவ்வேறு திருமண உறவுக் கிளைகளைக் குறிக்கும் பல கோயிலகங்கள் உள்ளன. அவற்றில் உள்ள ஒரு நபர் வயது மூப்புக்கு ஏற்ப அரசரின் நிலைக்கு உயருவார். கோயிலகம் இல்லமானது பொதுவாக பெரிய அழகான பிரபுமனையாகவோ அல்லது கேரள பாரம்பரிய இடைக்கால கட்டிடக்கலை பாணியில் பெரிய அளவிலான மர வேலைப்பாடுளும், சுவரோவியங்களைக் கொண்ட அரண்மனையாக இருக்கும். ஒரு கோவிலகத்துக்கு பொதுவாக அதன் குடும்ப உறுப்பினர்கள் வாழுவதுற்கு பொதுமான அளவுக்கு தேவையான நில புலன்கள், சொத்துக்கள் இருக்கும்.  

## எடுத்துக்காட்டுகள்
வடக்கு மலபாரின் கோட்டயம் சுதேச சமஸ்தானமானது ஆளும் பரம்பரையில் மூன்று கிளைகளைக் கொண்டிருந்தது; அதாவது:  

- கிழக்கே கோயிலகம் (கிழக்கு அரண்மனை)
- தெக்கே கோயிலகம் (தெற்கு அரண்மனை)
- பதின்ஜரே கோயிலகம் (மேற்கு அரண்மனை)